VirksomhedsVandring med Morsø Erhvervsråd hos Worm ApS
2024-10-28 08:00 - 09:30 (Europe/Copenhagen) | Worm, Bakkegårdsvej 4, Nykøbing Mors, 7900, Danmark
Kom med på VirksomhedsVandring med Morsø Erhvervsråd. Et nyt koncept vi har søsat, som skal understøtte vores strategi og fokus på Morsø Erhvervsråd som et stærkt erhvervsfællesskab på Mors. Kært barn har mange navne, så hvis du kender åbent hus, business breakfast, morgenbriefing eller lignende, så taler vi ca. samme sprog.

Vi vil gerne være med til at vise vores medlemsvirksomheder frem som en form for ”markvandring” eller åbent hus, hvor vi øger kendskabet til øens virksomheder, får en kop kaffe, en rundvisning, et indblik i virksomheden og en god snak med hinanden i “marken”.

Denne gang besøger vi Worm ApS i Nykøbing Mors, hvor direktør Egon Worm vil vise os rundt samt fortælle om virksomheden.

Om Worm ApS:
Worm ApS er et smede- og maskinværksted på Mors, som tilbyder en bred vifte af produkter og tjenester indenfor jern- og metalindustrien. Virksomheden blev stiftet i 1971 og har mere end 30 års erfaring inden for jern- og metalbranchen. Med moderne produktionslokaler, en veludbygget maskinpark og erfarne medarbejdere tilbyder Worm unikke løsninger og produkter til deres kunder.

Sidst men ikke mindst har Egon i år modtaget “Den Gyldne Østers”, som er Morsø Erhvervsråds initiativpris. Så snør vandrestøvlerne og tag med Morsø Erhvervsråd på VirksomhedsVandring hos Worm ApS. Vi glæder os.

Tour de Mors
2024-10-29 08:00 - 16:00
Tour de Mors er en dag med fokus på fremtidens arbejdskraft på Mors.
Vejledere, uddannelseschefer og virksomhedskonsulenter fra Ung Mors, virksomhedsservice, VUC, Morsø Gymnasium og EUC Nordvest vil sammen med Morsø Erhvervsråd besøge en række virksomheder til en snak om elevpladser, praktikpladser, sabbatårsjob og meget andet, som kan hjælpe de unge mennesker på Mors i arbejde.
Vi skal denne gang besøge følgende virksomheder:

Halkjærs Auto
HE-VA
Houe Film
Frontego
Kirk Maskinfabrik
Krone Kapital

Lyder det som noget for din virksomhed, så send en mail til Lea hos Morsø Erhvervsråd – lfm@mer.dk, så vil vi tage et kig på din virksomhed, hvis vi laver en runde 2.
